
PROJEKTA “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS PĀRLIELUPES PAMATSKOLA” ĒKAS ENERGOEFEKTIVITĀTES PAAUGSTINĀŠANAS PASĀKUMI”                   IESNIEGUMA IESNIEGŠANA 

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _GoBack]Saskaņā ar Pašvaldību likuma 4. panta pirmās daļas 22. punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.1 “Izglītība mūža garumā un konkurētspēja darba tirgū” īstenošanai iekļauto investīciju projekta ideju Nr.1.2.5. “Jelgavas Pārlielupes pamatskolas infrastruktūras un mācību vides attīstība” un Centrālās finanšu un līgumu aģentūras izsludināto atklātu Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešo projektu iesniegumu atlases kārtu (turpmāk – 2.1.1.6. pasākuma trešā projektu iesniegumu atlases kārta),

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: _Hlk150237628]Iesniegt projekta “Jelgavas valstspilsētas pašvaldības izglītības iestādes “Jelgavas Pārlielupes pamatskola” ēkas energoefektivitātes paaugstināšanas pasākumi” (turpmāk – Projekts) iesniegumu 2.1.1.6. pasākuma trešās projektu iesniegumu atlases kārtas ietvaros. Projekta kopējās izmaksas plānotas 3 075 321,58 euro, no tām 2 500 000,00 euro ir Eiropas Reģionālās attīstības fonda finansējums un 575 321,58 euro, tai skaitā ārpus projekta finansējums 85 360,93 euro, ir Jelgavas valstspilsētas pašvaldības finansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut pašvaldības budžetā Projekta īstenošanai nepieciešamo finansējumu šādā sadalījumā:
2.1.  2027. gadā – 95 908, 98 euro, t.sk. 93 246,86 euro Eiropas Reģionālās attīstības fonda finansējums, 2 662,12 euro pašvaldības dotācija ārpus projekta izmaksu segšanai;
2.2.  2028. gadā  1 456 753,14 euro, t.sk. 1 156 753,14 euro Eiropas Reģionālās attīstības fonda finansējums, 300 000,00 euro pašvaldības finansējums līdzfinansējuma un priekšfinansējuma nodrošināšanai;
2.3.  2029. gadā  1 522 659,46 euro, t.sk. 1 000 000,00 euro Eiropas Reģionālās attīstības fonda finansējums, 439 960,65 euro pašvaldības finansējums  līdzfinansējuma un priekšfinansējuma nodrošināšanai un 82 698,81 euro pašvaldības dotācija ārpus projekta izmaksu segšanai.
3. Gadījumā, ja Valsts kases aizņēmums līdzfinansējuma un priekšfinansējuma nodrošināšanai netiek piešķirts Projektā paredzētajā apjomā, finansējuma daļu, par kuru netiek saņemts Valsts kases aizņēmums, finansēt no pašvaldības budžeta līdzekļiem.
4. Pilnvarot Jelgavas valstspilsētas pašvaldības izpilddirektoru veikt visas nepieciešamās darbības Projekta iesniegšanai un īstenošanai, kā arī parakstīt ar Projekta iesniegšanu un īstenošanu saistītos dokumentus. 
5. Pilnvarot Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta Projektu vadības nodaļas vadītāju iesniegt Projekta iesniegumu Kohēzijas politikas fondu vadības informācijas sistēmas elektroniskajā vidē. 


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

